le roman d’ Aspremont. 
foiz s’en est, ie sai A escient. 
ä Romme irai ä mon coronement.” 
en dementiers qu’i dient son talent, 
li xır per oent le parlement. 
Huet du Mans parla premierement. 
“baron” dist il, “or errez sagement. 
vez ci Hiaunont o grant eflorcement, 
qui moult se peine de destruire no gent. 
li Sarrazın sunt chargi& moult forment: 
s’or sunt feru auques apertement, 
tost torneront a grant destorbement. 
corons lor sus tost et isnelement; 
tolons ce pain, ce vin et ce forment. 
m nos fet diex hui cest ior biau present. 
qui ci endroit penra son finement, 
por amor dieu pregne le liement. 
li xxx mil respondent erranment 
“nos i ferrons au dieu commandement. 
il sunt ııı tanz mon escient de gent: 
mes ia por ce ne lesserons noient.” 
ä ces paroles s’eslessent fierement ; 
ves Sarrazin s’en vont ireement. 
qui ot bon arc, isnelement le tent; 
qui bone enseigne, si la desploie ä vent; 
qui ot destrier, sin broche et destent. 
Hiaumont d’Aufrique la bruiere en entent. 
il ot la noise que funt li Aufriquant; 
dit a ses hommes “qui sont or cele gent? 
ne se se c'est mes oncles Moisant, 
rois Mahargons, ne li rois Esperchant. 
contre nos vienent par esbanoiement: 
car nos sauons de uoir cerlainement 
qu'il ont en l’ost besoing gıant de forment.” 
et dist Justins, un paien d’Orient, 
“par Mahomet, ce ne sunt il noient. 
169paien si ne vont mie eisi fetierement; 
"ne portent mie oeus tan ganement. 
ce sont Francois: bien voi lor herement. 
defflendon nos: ne nos aiment noient. 
c'est des genz Karle: je le sai veraiment. 
n'est mie loign: jeu voi bien et entent. 
bataille aurons par le mien escient.” 
Li rois Hiaument qui la teste out armee, 
quant vit venir no gent si ascesmee 
et tant enseigne contre le vent leuee 
et tant brun hiaume, tanle targe doree, 
-T 
Hector apele, li roi de Valpenee, 
cut il auoit s’oriflamble liuree. 
“Hector” dist il, auez vos esgardee 
icete gent qui ci nos vienl armee? 
ne sai qui’] sont, ne quex est lor pensee.” 
et dist Hector “ia ne vos iert celee. 
c'est de l’ost Karle l’auangarde montee. 
cest l’olifant sonez e la menee. 
vegnent repare qu’ele soit assemblee: 
car nos arons et bataille et meslee.” 
“voir” dist Hiaumont “onques n’oi em pensee 
que por tel gent con voi ci assemblee 
deignase fere de ma bouche cornee. 
trop en seroit nostre loi auilee.” 
Hiaumont fu forz et fier, emperial: 
se il creust en deu l’esperital, 
miudre de lui ne monta sus cheual. 
il regarda deuant lui contreual. 
les xır contes vit venir le costal, 
et maint destrier et maint autre cheual. 
il en apele Mauduit le Pinceval. 
“or m’entendez, france homme natural. 
eit ne sunt mie de nostre general: 
einz sunt Francois. bien vont querant lor mal, 
et il auront encui un fort iornal. 
rengiez les tuit; si lor liurez estal. 
poi en i voi; genes redot un al. 
n’en remeront ne armes ne cheual.” 
N’est pas merueille se Hiaumont fu forz et fiers. 
ensemble o lui out cent mil forrier, 
ne sunt li nostre nemes xxx cheualier. 
“yoir” dist Hiaumont “moult m’a Mahomet chier, 
qui plus me donne que ge ne li requier. 
moult auions ore de ces armes ınestier, 
et cit en ont: il lor couient lessier. 
va, si lor di, facessen despollier; 
et s’il me font les armes empirier, 
il i leront les testes de loier.” 
et cil monta; si lor uoit anoncier. 
de si qu’as Frans ne se uout alarier. 
quant il vint pres, si commence a hutier. 
“baron Francois, ne vos chaut d’airier. 
Hiaumont vos mande, qui le corage a fier: 
toles vos armes vos couient ä lessier 
sanz contredit et sanz point detrier. 
ou se ce non, as espees d’acier 
